Publicado por monelos en 4:24 No hay comentarios:\nRepresentación teatral do Club de lectura de 3º de ESO na Biblioteca do Castrillón\nO día 8 de xuño os nosos alumnos do Club de lectura de 3º de ESO volveron a representar a obra de Fernando Lalana "Se suspende la función" que previamente ofreceran no noso centro. Nesta ocasión tivo lugar na biblioteca do noso barrio de Monelos, a Biblioteca do Castrillón, coa que colaboramos habitualmente. Asistiron as familias, compañeiros dos alumnos e profesores. A todos lles divertiu esta comedia da que mostramos algunhas imaxes.\nTemos a intención de representala outra vez no colexio Fernández Latorre no vindeiro curso e esperamos que isto axude a vincular aos dous centros de ensino para colaborar en novos proxectos.\nPublicado por monelos en 13:10 No hay comentarios:\nPatrick Nesss escribiu este libro a partir da idea orixinal da escritora Siobhán Dowd, quen non puido rematalo debido a súa morte prematura no ano 2007.\nDeixamos este enlace no que podedes atopar curiosidades sobre o teixo, a árbore máis lonxeva da natureza, o trailer da pelicula e diversas fotos:\nEn Galicia temos o Teixedal de Casaio, o bosque de teixos mellor conservado de Europa. Alí hai arredor de 400 teixos, a maioría deles centenarios, que conviven con outras especies.\nPublicado por monelos en 10:48 No hay comentarios:\nCharla da escritora Ana Alcolea cos alumnos de 4º de ESO e de 2º de ESO do Club de lectura.\nO luns 23 de xaneiro, os alumnos de 4º de ESO e do Club de lectura de 2º de ESO disfrutaron coa charla da escritora Ana Alcolea, autora da obra "El secreto del espejo" que leron os alumnos de 4º e "La noche más oscura" lida no Club de lectura de 2º de ESO.\nAna Alcolea recibiu o premio Cervantes Chico 2016 e o premio Anaya de Literatura infantil e xuvenil pola obra "La noche más oscura". Durante a intervención explicou ós alumnos como xestou as súas historias, documentándose e acudindo ós lugares que conforman os espacios de ficción. Así, lembrou a súa estancia en Noruega onde coñeceu a listaxe de soldados que sufriron a represión nazi e morreron de frío ou infirmidade. Desa lista tomou dous dos personaxes de "La noche más oscura".\nAdmitiu que lle atrae unir espazos e tempos distantes entre si e que , ás veces, séntese identificada ou\natraída por algún personaxe, como Yilda de "El secreto del espejo".\nOs alumnos fixéronlle preguntas sobre os libros lidos: con que personaxe se identificou máis?; por qué combina o pasado e o presente na mesma novela?; por qué elexiu a unha protagonista china para "La noche más oscura"?.\nAntes de despedirse ofreceu ós alumnos uns consellos para ser escritor:\n-Sentir as emocións sobre as que se escribe e vivilas como algo verdadeiro.\n-Considerar que todo, ata o obxecto máis trivial, pode ser un elemento para crear literatura.\n-Escribir moito para mellorar e adquirir técnica.\nFinalmente adicou uns minutos a firmar os libros que traían os alumnos.\nTodos sentimos a Ana Alcolea como unha autora que nos chegaba moi preto e que realmente disfrutaba do seu traballo.\nPublicado por monelos en 9:23 No hay comentarios:\nCHARLA CON EMILIO PASCUAL:\nPERSONAXE, PAISAXE E PAIXÓN\nO día 23 de novembro tivemos a sorte de asistir cos alumnos do Club de lectura de 3º de ESO á charla co escritor Emilio Pascual, do que previamente lemos a obra Días de Reyes Magos.\nO encontro tivo lugar no centro de ensino IES Otero Pedrayo e compartimos tan animada e interesante xornada cos alumnos deste centro que tamén leron a obra.\nEmilio Pascual chamounos a atención pola paixón que imprimiu ás súas palabras. Nada soaba igual se el as pronunciaba.\nDe seguida soubo atraparnos coa emoción dos seus coñecementos de mitoloxía e literatura. Esa erudición vese reflectida na novela que lemos, xa que nela abundan as referencias e choscadelas ó lector sobre outras obras: clásicas, grecolatinas, renacentistas como El Lazarillo, El Quijote...\nAs citas literarias parecen filtrarse entre liñas, o que fai que a obra adquira unha dimensión que vai máis alá da anécdota narrada.\nAs preguntas dos alumnos foron moitas e interesantes: " En que te inspiraches?, cal é o teu libro favorito dos que se citan na novela? por qué elexiches este tema?, sénteste identificado con algún personaxe, por qué ese final?"\nA medida que nos respondía, iamos descubrindo o profundo significado da obra, que se podería resumir no amor infinito dun pai por un fillo, e como aquel adopta a personalidade dun cego para salvar a Uli da súa complicada adolescencia.\nA vida como escenario ou teatro é a paisaxe desta historia, pero sen deixar de lado a paixón e os personaxes. Así definiu Emilio Pascual o que é unha narración: paixón, paisaxe e personaxe.\nToda unha lección sobre a literatura e a emoción de crear para compartilo cos lectores, porque "un libro só é unha cousa entre cousas mentres non é lido".\nPublicado por monelos en 13:29 No hay comentarios:\nEsta novela está inspirada nun feito real que ocorreu en agosto de 1974, cando Lisa Hill, a mellor amiga de David, o fillo de Katherine Paterson, morreu ao ser alcanzada por un raio nunha praia.\nO nome Terabithia recorda a Terenbithia, unha illa de Narnia, creada por C. S. Lewis para as novelas El príncipe Caspian y La travesía del Viajero del Alba da serie Las crónicas de Narnia.\nNa novela faise unha referencia directa ás Crónicas de Narnia, cando Leslie lle empresta eses libros a Jess para que aprenda a comportarse como un rei.\nOutro libro ao que se alude na novela é Moby Dick, escrito por Herman Melville e publicado en 1851. Narra a travesía do barco baleeiro Pequod, comandado polo capitán Ahab, obsesionado pola persecución dun gran cachalote branco. Cando Leslie lle conta a Jess a incrible aventura dunha balea e dun tolo capitán de barco que se desvivía por matala, o neno xa estaba pensando como debuxar unha "balea resplandecente de brancura contra as augas escuras".\nAchegamos un mapa de Virginia para que localicedes algúns dos lugares nos que transcorre a acción da novela.\nPublicado por monelos en 11:40 No hay comentarios:\nObradoiro para os alumnos do Club de Lectura.\nO mércores, día 4 de maio, os alumnos dos Clubes de Lectura de 3º e 4º de ESO asistiron a unha charla impartida na Biblioteca polo profesor e poeta Xavier Seoane sobre Música e Poesía. Neste obradoiro os alumnos escoitaron cancións famosas de diferentes estilos musicais e puideron disfrutar dunha entretida e proveitosa análise das súas letras.\nUn ano máis , agradecemos a Xavier Seoane a súa xenerosa colaboración, que contribúe a enriquecer e fomentar a creatividade do alumnado en diferentes eidos da arte.\nO profesor e poeta Xavier Seoane no Obradoiro de Música e poesia.\nPublicado por monelos en 6:58 No hay comentarios:


Datos de Google: busca orgánica e de pago\nVenres 2 de novembro de 2012 Sábado, xaneiro 14, 2017 Douglas Karr\nSe os aprecias ou non, Google é o parque infantil no que deben traballar os comerciantes. Tanto se se trata de publicidade de pago con Google como de colocación orgánica no motor de busca, é posible que esteas subestimando o alcance de Google. Esta infografía de Wordstream pon todo en perspectiva.\nde Infografía de datos de Google de Wordstream: A nosa investigación sobre a infografía incluíu máis de 2,600 contas de AdWords que executaron o AdWords Grader no terceiro trimestre de 3. As contas en total representaron máis de 2012 millóns de dólares en gastos anualizados. Tiñamos contas cunha ampla gama de gastos; algunhas contas eran moi pequenas e gastaban menos de 250 dólares ao mes en AdWords. Outros eran moito máis grandes, algúns gastando ata millóns ao mes en AdWords. A análise analizou as contas de todos os sectores e veu de todos os países onde Google fai negocios.\nOs datos desta publicación do blog procederon do recente estudo de Wordstream sobre Estatísticas web de Google, que consideramos un dos estudos máis completos sobre o funcionamento interno de Google Ads realizado nunca.\ntags: anuncios de Googlegoogle ppcgoo seogoogle +busca orgánicapagar por clicoptimización de motor de procuraSEO\nPinfluencer: mercadotecnia e análise do pin á compra\n3 de novembro de 2012 ás 1:32\nGrazas para a infografía de información. Non espero que o primeiro sitio web de compras / comercio electrónico sexa o primeiro. O que espero é que o comercio electrónico chegue primeiro ás industrias de viaxes.


Quedar como estamos | Galicia Digital\nQuedar como estamos\nEn tempos de crise é mellor non facer mudanza se facemos caso do refrán. O cal quere poder dicir que, no momento actual, deberíamos poder quedanos na situación na que estamos, por difícil que resulta, que a que ven pode resultar peor-\nGalicia tiña ata agora axudas da Unión Europea en base á súa situación económica, considerada non xá en termos absolutos senón en relación coa media da Comunidade. Pero Eurostat, oficina de estatística comunitaria, fixo público recentemente que entre os anos 2007 e o 2009, Galicia situouse no 91% da media da Unión, co que os fondos que percibía correspondentes aos obxectivos de converxencia como rexión de transición, non teñen razón de continuar tendo en conta que esa converxencia xa tería sido conseguida.\nSe temos en conta que o actual período presupostario remata en 2013, Galicia teno moi difícil para o seguinte período 2014 a 2020- xa que os fondos da Unión van destinados ás rexións que teñen unha renda entre o 75% e o 90% da media da Unión.\nReteñen, polo de agora, eses fondos Andalucía (79,90%) e Castilla-La Mancha (83%), que permanecen dentro dos límites establecidos pero Galicia.\nParece que o tema aínda pode ser reconsiderado, sobre todo se temos en conta que a evolución da economía nestes últimos tempos dista moito de ser favorable e os datos de 2010 en diante poden facer variar esta situación. Planteándose ademáis a posibilidade de que alomenos se estableza unha situación intermedia na que os fondos diminúan pero non desaparezan nos próximos anos.\nOs fondos europeos son importantísimos para Galicia, e neles fiamos boa parte do noso futuro inmediato. Teñamos confianza en que aínda é posible empeorar para mellorar, especialmente se temos en conta que non é somente que teñamos mellorado grandemente como país senón que o promedio europeo tamén varía á baixa polas especiais circunstancias de moitos dos outros paises membros.


Intervención de Bombeiros e policía nun edificio da Estrada Campo de fútbol por unha falsa alarma\nSucesos • 3/01/2019\nAxentes da policía local e emerxencias do Baixo Miño e o Morrazo realizaron onte unha intervención nun edificio de Redondela logo de que un veciño dera a voz de alarma ao decatarse de que unha vivenda do seu inmoble levaba coa fiestra aberta catro días e ninguén respondía dentro da casa. Ante o temor de que aos seus inquilinos lles puidera ter acontecido algo púxose en marcha un dispositivo de seguridade a primeira hora da noite de onte. Afortunadamente quedou todo nun susto, descartándose que tivera sucedido algo no interior da vivenda.\nPolicía, bombeiros e servizos de emerxencia protagonizaban onte na rúa Campo de fútbol todo un despregue de emerxencia. Previamente unha veciña tiña alertado a policía local de que levaba observando dende o pasado domingo unha fiestras aberta nunha das vivendas cunha alfombra estendida na varanda.\nLogo de varias xestións e resultar imposible localizar a familiares, acudiron os bombeiros do Baixo Miño e do Morrazo, quen afortunadamente descartaron que houbese ocorrido algo no seu interior. Durante a intervención, colaborou tamén unha patrulla da Policía Nacional.\nMalia o espectacular da intervención aseguran dende a policía que non se trata dun caso excepcional, xa que teñen actuado en mais dunha ocasión cando algunha persoa da a voz de alarma ao levar días sen ver algún veciño e non saber do seu paradoiro.


"Queremos situar a Ourense no lugar que lle corresponde", di Noa Presas na presentación da lista - Novas - BNG - Ourense - Bloque Nacionalista Galego\nBNG de Ourense 17 ago. 2016 - 15:16\nlista da ourense no na queremos\n"As propostas políticas do nacionalismo teñen que ver con mellorar as condicións de vida das persoas; a nosa prioridade é combater as inxustizas endémicas cara Ourense", dixo Noa Presas, número un da candidatura do BNG por Ourense ao Parlamento galego, durante a presentación da lista.\nPresas insistiu en que para resolver a situación de "emerxencia" que vive a provincia de Ourense é preciso que "o nacionalismo sexa determinante" e sexa quen de condicionar "cambios profundos" para situar a Galiza e a Ourense no lugar que lles corresponde.\nA candidata nacionalista, de 28 anos de idade, licenciada en filoloxia e membro da Executiva Nacional do BNG, sinalou que o Bloque aspira a algo máis que a unha simple xestión. E advertiu que "para garantir os dereitos sociais e o desenvolvemento das capacidades de Ourense hai que ter representantes que desobedezan as imposicións de Madrid e que esixan o que nos corresponde en lugar de render pleitesía".\nNoa Presas estivo acompañada pola portavoz nacional do BNG, Ana Pontón, e os membros da candidatura por Ourense, na que están integrados representantes de todas as comarcas da provincia.\nNoa Presas participará este xoves, 18 de agosto, na presentación da candidatura en Valdeorras. Serás ás 19:00 horas no Malecón do Barco, xunto a Xesús Vilasánchez e Sofía Carril. Despois, visitarán as cobas de Vilamartín e manterán un encontró con veciñas e veciños.


Os Franco non logan apartar á Xunta e o Concello de Sada da querela pola devolución de Meirás\nRevés da Xustiza para a familia do dictador. O Xulgado de Primeira Instancia número 1 da Coruña desestimou o recurso da familia Franco contra a personación do Concello de Sada e a Xunta de Galicia na demanda do pazo de Meirás. O xuíz considera que, contra o que sostén a familia do dictador, existe un interese lexítimo na intervención.\nFoi o Concello de Sada quen fixo pública esta información, logo de recibir do xulgado o auto polo que se desestima devandito recurso de reposición presentado polos Franco contra o auto do 10 de setembro polo que se acordaba a intervención do Concello de Sada e da Xunta na demanda.\nSegundo a resolución, “o personamento de ambas é un dereito recoñecido legalmente, o seu interese existe e é perfectamente compatible coa igualdade de armas, a parte demandada acudiuse con letrados da súa libre elección e co principio de contradición que rexe no proceso civil, que ha de ser respectado, sexa cal for o número de partes acudidas”.\nAsí, a Xustiza valora que existe un interese para que estean acudidas ambas as administracións na demanda da Avogacía do Estado pola devolución do Ben de Interese Cultural (BIC).\nOs Franco mudan a acusación pola faixa no balcón da Casa Cornide para poder pedir penas de cárcere\nA familia Franco mudou a acusación formulada na demanda pola ocupación simbólica do balcón da coruñesa Casa Cornide, engadindo á acusación os delitos contra o honor ou a violación de morada. En total, piden 81 anos de prisión para os 9 activistas que subiron á balconada da que fora Casa Consistorial da Coruña o 26 de setembro de 2017.\nNaquela data, nove persoas tomaban simbolicamente a Casa Cornide para denunciar o espolio franquista. Esta edificio, propiedade da familia Franco, é un antigo edificio señorial situado no casco vello da Coruña diante da Colexiata de Santa María do que se encaprichou Carmen Polo, a muller de Franco, e que en 1962 foi levada a poxa polo propietario, o Concello da Coruña.\nO pasado martes era a data fixada para o xuízo oral, mais tivo que adiarse debido ao cambio de criterio da acusación particular. Este extremo foi divulgado polo BNG, que organizou un acto de apoio aos activistas este martes, diante do inmoble. No acto, o candidato pola Coruña e portavoz dos 19 de Meirás, Néstor Rego explicou que a vista foi adiada ao pedir a familia Franco un aumento de penas que pasarían a 9 anos de prisión e 24 000 euros por cada unha das persoas que en setembro de 2017 reivindicaron na baranda da Casa Cornide a devolución do patrimonio roubado polo ditador.\n“Parécenos unha barbaridade desde o punto de vista político e xurídico e o que está a acontecer é a consecuencia de que as forzas do bipartidismo alentasen o ultra españolismo, esa reacción que agora toma corpo político tamén nestas eleccións”, denunciou Rego.\nA Coruña aproba sumarse á querela pola devolución de Meirás, pero non reclama Cornide\nO Concello da Coruña aprobou este mércores na xunta de goberno local a solicitude pola que pedirá acudirse no procedemento xurídico aberto pola Avogacía do Estado para reclamar a propiedade do Pazo de Meirás. O goberno socialista, porén, evita reclamar en sede xurisdiccional a devolución da que durante un tempo foi sede do consistorio.


As Mariñas: A biblioteca de Lucía e Verónica\nA biblioteca de Lucía e Verónica\nLucía Garrido e Verónica Rodríguez, boas amigas, grandes lectoras, eficaces axudantes da biblioteca no seu tempo libre e aplicadas alumnas do Ciclo Medio de Xestión Administrativa, quixeron facer a súa estantería para mostrarnos o que elas consideran os seus libros máis "especiais".\nComo pasan xuntas moito tempo é lóxico que tamén compartan lecturas. Así lles ocorre coa Saga Crepúsculo (aínda hai alguén no centro que non a lese?).\nPolo demais parece que Verónica se decata pola literatura fantástica (Eragón, Mandrágora, Memorias de Idhún, Os Megatoxos) aínda que tamén deixa un curruncho para a historia ( El niño con el pijama de rayas).\nLucía le tamén en galego e por iso colocou na estantería Noite de voraces sombras e Mecanoscrito da segunda orixe sen olvidar os vampiros co libro de Marcada.\nTodos estes libros tédelos á vosa disposición na biblioteca e, de igual xeito que Lucía e Verónica, podedes gozar da súa lectura en calquera momento.\nPublicado por biblioteca en jueves, diciembre 17, 2009\nVémonos no 2010\nOs 12 principais.\nUn agasallo? Un libro\nQue hai de menú?\nA mesa está servida


Os traballadores das autoescolas van á folga e convocan unha manifestación “rodada” en Vigo - VigoÉ\nDenuncian a precarización dos seus empregos con horarios “sen límite” e critican á patronal por non reunirse con eles para abordar as súas demandas\nAsemblea de traballadores das autoescolas. / Foto: CUT\nOs traballadores do sector das autoescolas da provincia de Pontevedra acordaron por unanimidade en asemblea ir á folga o vindeiro 26 de febreiro entre as 10.00 e as 13.00 horas, ao tempo que se fará unha manifestación “rodada” polas rúas de Vigo para protestar pola “precarización” dos seus empregos.\nSegundo informou a Centro Unitaria de Traballadores (CUT), as condicións laborais foron a peor progresivamente nos últimos anos “cando os empresarios decidiron ofertar á baixa as prácticas e os cursos de condución, poñendo horarios sen límite ao gusto do consumidor”. Ademais, sosteñen que non se cumpre o convenio colectivo “nin en xornada laboral, vacacións, protección da saúde…”\nNunha pasada reunión, segundo apunta o sindicato, ambas parte acordaron remitir as reivindicacións das persoas traballadoras do sector e dar un prazo para que a patronal lle fixera saber aos seus asociados o descontento xeral para logo manter unha nova xuntanza antes de final do ano pasado.\nCon todo, denuncian que os empresarios decidiron, malia solicitarse dita convocatoria, “facer oídos xordos, polo que decidimos tomar o mando e a partir de agora seremos nós quen poñamos as condicións, convocando folga xeral na provincia de Pontevedra, como primeira pero non a única medida de presión de non escoitarse as demandas das persoas traballadoras do sector”.


Fernández Moreda coloca a primeira pedra da futura piscina de Rianxo - Canal Rías Baixas\nFernández Moreda coloca a primeira pedra da futura piscina de Rianxo\nRIANXO > O presidente da Deputación da Coruña, Salvador Fernández Moreda, desprazouse ata Rianxo para participar no acto de colocación da primeira pedra da futura piscina municipal. Este proxecto, financiado nun 95 por cento polo ente provincial, estará rematado no prazo aproximado dun ano. Dende o executivo agárdase dar así resposta a unha vella demanda dos veciños do municipio.\nO alcalde, Pedro Piñeiro, e o presidente da Deputación da Coruña, Salvador Fernández Moreda, tiveron a honra de colocar a primeira pedra da piscina climatizada de Rianxo. No acto estiveron presentes ademais outros membros da corporación municipal así coma os responsables da redacción do proxecto e da construtora Hispánica, empresa encargada de realiza-las obras. O proxecto conta cun orzamento próximo ó millón e medio de euros e un prazo aproximado de execución de dez meses. A este respecto, o executivo prevé que os traballos se poidan prolongar algún tempo máis debido ás malas condicións climatolóxicas durante o inverno aínda que sosteñen que o importante é obter un bo resultado final.\nA nova piscina climatizada situarase nas pistas deportivas do Campo de Arriba e o edificio contará con soto e planta baixa. Ademais do vaso principal para uso deportivo, as instalacións albergarán outros servizos como o ximnasio, a zona de rehabilitación ou a área de tratamento cardio vascular co que se pretende dar servizo a tódolos sectores de poboación.\nO redactor do proxecto, Francisco Otero, destacou a constante colaboración mantida co departamento municipal de Deportes para materializar esta proposta que se converterá nunha das infraestrututas deportivas máis avanzadas.\nTanto o alcalde rianxeiro coma o presidente da Deputación amosáronse moi satisfeitos polo inicio deste proxecto e desexaron volver reencontrarse pronto en Rianxo para proceder á súa inauguración.\nArtigo anteriorUn veciño de Boiro pide axuda á Xunta para acabar cos ataques de xabaríns\nSeguinte artigoO furacán Gordon causa desperfectos no Salnés e o Barbanza\nA Deputación pon en marcha a Semana Branca na que...\nO BNG ribeirés reclama un novo mercado na súa actual ubicación\nO executivo muradán avanza na licitación das obras de reforma da...


Medio século de Día da Patria Galega - POLÍTICA - Sermos Galiza - Diario de intereses galegos\nMedio século de Día da Patria Galega\nCilia Torna 25 xullo 2019 08:37 h.\nXaime Illa, no círculo, detido pola policía. Santiago de Compostela, 25 de Xullo de 1969. Fonte: "Do libro Xaime Isla. Raíz e utopía de Galicia".\nHai cincuenta anos, falamos do 25 de Xullo de 1969, a policía franquista disolveu a golpes a concentración patriótica do adro de San Domingos de Bonaval. Achegamos a crónica daqueles feitos que se enmarcan nos esforzos do movemento nacionalista durante o franquismo para socializar o Día da Patria Galega como xornada de reivindicación patriótica.\ndíadapatriagalega19 San domingos de bonaval misa de rosalía\nO Día da Patria Galega de 1969 celébrase no marco dun forte contexto represivo que tiña como obxectivo facer efectiva a designación de Juan Carlos de Borbón como sucesor de Franco a título de rei. O nomeamento como herdeiro do futuro monarca, nunha sesión das Cortes fascistas do 23 de xullo dese mesmo ano, condicionou todo o ciclo político desde o mes de xaneiro, momento no que o réxime declara o primeiro estado de excepción para, en feliz expresión de Carrero Blanco aos seus colaboradores, “limpar as rúas de subversivos para achaiar a Operación Príncipe”.\nO operativo de castigo promovido pola ditadura levaría á cadea, fundamentalmente no período de vixencia do estado de excepción, un número importante de cadros e militantes da Unión do Povo Galego (UPG), sinalándose entre outros Bautista Álvarez, Xosé Luís Méndez Ferrín, Xesús Sanxuás, Manuel Romero, Xosé Soto ou Xosé Torres.\nMobilización en Compostela\nO nacionalismo non se amedrentou nestas circunstancias e levou adiante unha forte campaña de axitación e popularización do Día da Patria Galega. Se ben descoñecemos o contido da folla voandeira espallada pola UPG para convocar a xornada patriótica, os testemuños achegados por algúns militantes nacionalistas que participaron daqueles feitos dannos conta do importante despregue propagandístico. Así, Xosé Estévez, no seu libro de memorias Un crego atípico na Fonsagrada. 1967-1969, recorda como “na reitoral de San Cristovo confeccionáronse os días 13, 14 e 15 de xullo os panfletos ou manifestos (arredor duns 20.000) que se espallarían por toda Galiza” nun operativo no que tomaron parte, á marxe do propio Estévez, Fernando Campos, Xavier Pousa e Xosé Torres, afiliados da UPG en Madrid e deslocados ao país para esta tarefa.\nAs follas voandeiras elaboradas nunha vietnamita “socializada” días antes en Compostela serían trasladadas posteriormente nun carro de bois propiedade dun falanxista amigo de Estévez ao coche de Xavier Pousa para a súa distribución por Galiza.\nO exilio americano súmase\nA campaña desenvolvida pola UPG no interior será acompañada no exilio polo Consello de Galiza. A maiores da tirada de panfletos ao longo de toda Galiza e dos centos de valados con pintadas chamando a acudir a Compostela e a mobilizarse no Día da Patria Galega, o Consello de Galiza, que naquela altura mantiña unha fluída relación coa UPG que levaría ao nomeamento de Méndez Ferrín como o seu representante no país, chamará os galegos a celebrar a xornada patriótica.\nA declaración “neste 25 de Xullo, Día Nacional de Galiza, o voso goberno autonómico no exilio que traballa en estreita comunicación coas forzas patrióticas do interior” denuncia a operación de substitución de Franco por Juan Carlos de Borbón e reivindica o papel do Consello de Galiza como depositario da legalidade emanada do referendo do Estatuto do 28 de xullo de 1936. O Padroado de Cultura Galega de México, onde significados militantes da UPG como Luís Soto, Xoán López Durá ou Carlos Velo se significan como dirixentes, sumaríase tamén á convocatoria facendo público un manifesto no que sinalan que “a liberdade nacional de Galiza segue aferrollada polo centralismo troglodita” e chaman a loitar por unha Galiza ceibe.\nBerros de “Viva Galiza ceibe!” á saída da misa de Rosalía\nAs dificultades para organizar un acto propio levou os militantes da UPG a acudir a San Domingos de Bonaval. A decisión de trasladar a reivindicación patriótica á saída da misa de Rosalía, como era coñecido popularmente o oficio relixioso co que os galeguistas celebraban o 25 de Xullo desde 1936, adoptouse o propio día nun xantar celebrado en Cacheiras.\nMentres unha parte dos presentes desbotaban a idea de acudir a Bonaval argumentando que a súa presenza alí serviría para lexitimar un acto que chocaba coa ideoloxía laica da UPG e coa concepción desta formación sobre o labor político, outro grupo, dando por bos estes razoamentos, opinaba que a presenza na saída da misa non os poñía en cuestión, defendendo por riba doutras consideracións a necesidade de actuar. Segundo Bautista Álvarez, un dos asistentes á comida de Cacheiras e a persoa que encabezaba o sector partidario de asistir a Bonaval, "o debate estaba en táboas mais rompeuse cando sinalei que acudiría ao adro de Bonaval a berrar Viva Galiza Ceibe! pola miña conta ou organizadamente”.\nA policía cargou contra os presentes no adro de Bonaval tras deixarse sentir diversas consignas patrióticas. Á saída da misa comezou a sonar o himno nacional interpretado coa pertinente autorización gobernativa pola coral viguesa Ondas do Mar, berrando ao remate do mesmo, tal como estaba acordado, algúns membros da UPG “Viva Galiza ceibe!” e “Liberdade para Galiza”, e dando comezo ao canto do “Venceremos nós”, acompañado por unha boa parte dos asistentes. Os grises, presentes nas inmediacións do vello mosteiro exclaustrado de Bonaval, comezaron a golpear as persoas congregadas no momento en que se lanzaron as voces de orde do nacionalismo, batendo con planificación nos asistentes, até o punto, tal e como ten lembrado Saleta Goi, que cando un policía se achegaba a golpear Otero Pedraio, o seu responsábel prohibiullo afirmando “A ese non”, consciente das consecuencias sociais e políticas que provocaría agredir unha persoa de 81 anos e referencial na Galiza do momento.\nIlla Couto, procesado\nA protesta fechou coa detención de Xaime Illa Couto, Carlos Guitián e Fidel Villar. O primeiro, antigo militante das Mocidades Galeguistas e impulsor de Galaxia; o segundo, un médico ourensán que redactaba as receitas en galego durante o franquismo, e o terceiro, director da coral Ondas do Mar, serán conducidos á comisaría da cidade, onde serán postos en liberdade após tomarlles declaración.\nSó Illa Couto será xulgado e posteriormente condenado polo Tribunal de Orde Pública en 1970 a tres meses de arresto maior, así como a suspensión de emprego e soldo, sendo finalmente anulada a sentenza polo Tribunal Supremo en febreiro de 1971, tras considerar que “o berro de Viva Galiza ceibe! non perturba a paz cidadá”.\nO procesamento de Illa Couto espertará unha gran campaña de solidariedade entre a opinión democrática de Galiza e da emigración, sinalándose os comunicados de apoio de diversos organismos e as folgas de apoio organizadas polo seu alumnado na Escola de Enxeñaría de Vigo, onde se sinalou como dirixente estudantil Xosé Ramón Reboiras Noia, na altura un mozo que viña de incorporarse á UPG.\n[Esta información foi publicada no número 356 do semanario en papel Sermos Galiza, á venda na loxa e nos quiosques]\nO director xeral do IGVS, Heriberto García, informou esta quinta feira ao Parlamento que en xaneiro haberá concursos de solos públicos na Coruña, Ferrol, Lugo e Pontevedra para construír vivendas protexidas destinadas especialmente ao alugueiro. A oposición critica que a Xunta non fai política de vivenda "porque non quere" e lembra que os gastos en vivenda son unha "carga pesada" para máis da metade dos fogares galegos.


Unha viaxe por ‘Cidades’ do mundo esta fin de semana no Concerto de Primavera de Ponteareas | Ponteareas.es\nUnha viaxe por ‘Cidades’ do mundo esta fin de semana no Concerto de Primavera de Ponteareas\nA Banda de Música Xuvenil de Xinzo e Dextrum Ensemble únense nunha actuación o vindeiro sábado 9 na sala multiúsos do auditorio municipal\nA música encherá de novo Ponteareas esta fin de semana. Este sábado 9 de abril a Banda de Música Xuvenil de Xinzo e Dextrum Ensemble uniranse para protagonizar o Concerto de Primavera, unha cita musical organizada polo Concello de Ponteareas e a Deputación de Pontevedra na que a banda e o cuarteto de saxofóns farán un percorrido por ‘Cidades’ do mundo.\nA programación do concerto está composta por catro obras de diferentes compositores relacionadas con diversos lugares do mundo. Así, o concerto comezará coa obra ‘Sedona’, de Steven Reineke, na honra da cidade estadounidense do mesmo nome, coa que a banda abrirá o concerto en solitario. Tras esta peza chegará a quenda de ‘Cidades’, de Guillermo Lago, un percorrido por Córdoba, Montevideo, Tokio, Sarajevo e Addis Abeba a través de gran variedade de estilos musicais. A terceira peza, ‘The Big Apple’, de Johan de Meij, representará á cidade de Nova York, mentres que o peche correrá a cargo dun arranxo para saxos e banda do pasodobre ‘Ponteareas’, de Reveriano Soutullo.\nDende a concellaría de Cultura, que dirixe Fernando Groba Bouza, convídase a toda a veciñanza a participar nesta actividade cultural protagonizada por dúas agrupacións musicais cunha gran traxectoria ás súas costas “que subirán ao escenario para facer gozar ao público cun proxecto de gran complexidade”.\nO concerto será ás 20.00 horas na sala multiúsos do auditorio municipal, de balde, con entrada libre ata completar aforo. Aquelas persoas que non poidan asistir poderán seguir a retransmisión en streaming deste Concerto de Primavera a través das redes sociais da Banda de Música Xuvenil de Xinzo ou escoitar a gravación sonora que realizará a Radio Galega.\n← O Club Dominicos proclámase campión galego xuvenil da F4 en Ponteareas\nA Biblioteca Municipal prepara unha Semana Santa chea de actividades e obradoiros infantís de balde →


Creación da Identidade Visual dunha Páxina Web utilizando Plantillas de Pago | Blog (gl)\nAs principais vantaxes das plantillas de pago son:\nEn xeral, permiten obter mellores resultados que os logrados utilizando plantillas gratuítas.\nPermiten obter bos resultados por un custo inferior ao que teñen outras opcións que se comentarán a continuación.\nPermiten minimizar ou eliminar totalmente o risco existente cas plantillas gratuítas de que un usuario recoñeza o aspecto visual da páxina web e perciba este feito como algo negativo que lle faga perder a súa confianza na devandita páxina web.\nAs principais desvantaxes das plantillas de pago, son:\nSon máis caras que as plantillas gratuítas, e os resultados que permiten lograr, aínda que son mellores en xeral que os logrados cas plantillas gratuítas, son moi similares. De feito, é habitual que algunhas plantillas de pago sexan liberadas, pasando a converterse en plantillas gratuítas.\nDo mesmo xeito que ocorre cas plantillas gratuítas, segue sendo necesaria un labor de adaptación realizada por un deseñador gráfico e/ou un programador para lograr bos resultados. Aínda que, en xeral, o traballo a realizar por deseñadores gráficos e/ou programadores para realizar esta adaptación, será menor.\nPouca flexibilidade: os elementos de deseño están predefinidos e veñen incluídos ca plantilla, só podemos modificar aspectos básicos como a cor, o logotipo, etc.\nPouca variedade: o número de plantillas entre as que podemos escoller está limitado.\nNormalmente existen dúas modalidades de pago á hora de adquirir unha plantilla de pago:\nPago por utilización: permítenos utilizar a plantilla de pago, pero outros usuarios poden utilizar tamén a mesma plantilla. Deste xeito, redúcese o risco de que outras páxinas web utilicen a mesma plantillla, pois o prezo a pagar supón unha barreira para a súa utilización, pero, aínda que en menor medida, segue existindo ese risco.\nCompra da plantilla: ao usar esta modalidade de pago, asegurámonos de que ninguén máis vai utilizar esa plantilla. Poida que alguén a usase antes se pagou pola súa utilización, pero escollendo unha plantilla pola que ninguén pagase anteriormente pola súa utilización, podemos eliminar completamente o risco de que outra páxina web teña o mesmo deseño visual.\nAínda que a opción de pagar pola utilización dunha plantilla parece un compromiso razoable entre custo e calidade se se desexa abaratar custos e non se desexa pagar unha opción máis cara, a opción de comprar unha plantilla parece desaconsexable pois as vantaxes obtidas respecto ao pago pola utilización da plantilla non xustifican a diferenza de prezo e, sobre todo, porque o custo da compra dunha plantilla resulta comparable ou mesmo superior ao prezo que é necesario pagar para optar por outras solucións que proporcionan mellores resultados.\nFigura 1: Exemplo de páxina web baseada nunha plantilla de pago.


Vive Nigrán Picnic Pop Festival | Axenda cultural de Galicia en culturagalega.org. Exposicións, música, teatro, literatura, arte, cinema en toda Galicia\nVive Nigrán Picnic Pop Festival\nLugar: Praia América\nPicnic Pop Festival no entorno da Praia América para o 26 e 27 de agosto. As primeiras confirmacións do festival foron o dueto catalán Las bictecs, Joe Crepúsculo, Viva Suecia e o novo proxecto Basanta, aposta local. Tamén estará Da chick, e a nova formación de Amparo Llanos (Dover), New day. O folk-pop de Os Amigos dos Músicos, as rancheiras e corridos dos vigueses Los Duques de Monterrey e o R&B e hip-hop contemporáneo baixo a vangarda dixital de BFlecha\nAmplía a información en ENTRADAS VIVE NIGRÁN\nNigrán terá festival de música indie o primeiro verán sen Portamérica. Vive Nigrán celebrarase a última fin de semana de agosto xunto a Praia América


Vivenda rehabilitará 878 pisos en oito municipios de Aragón | Consumer\nVivenda rehabilitará 878 pisos en oito municipios de Aragón\nO investimento global prevista ascende a 43,6 millóns de euros\nA ministra de Vivenda, María Antonia Trujillo, asinou hoxe en Huesca convenios para a recuperación dun total de 878 pisos en oito municipios da comunidade de Aragón de máis de 8.000 habitantes, cun investimento global prevista de 43,6 millóns de euros.\nAs localidades que se beneficiarán desta iniciativa son: Jaca (186 vivendas), Monzón (148), Binéfar (40), Fraga (86) e Barbastro (96), na provincia de Huesca; Alcañiz (172) e Andorra (74), en Teruel, e Tarazona (76), en Zaragoza.\nEn Monzón, Binéfar, Jaca, Fraga, Alcañiz e Andorra, os convenios prevén a rehabilitación de vivendas en diversos barrios, mentres que en Barbastro e Tarazona circunscríbense aos seus centros históricos.\nOs convenios prevén un investimento global en rehabilitación e urbanización de 43,6 millóns de euros, dos que ao redor de 10 millóns serán achegados polo Ministerio de Vivenda (cinco deles para a recuperación de pisos); 6,8 polo Goberno aragonés; 5,5 polos municipios, e 20,3 polos propietarios das casas.\nTrujillo explicou que estes acordos se suman aos asinados o pasado 23 de maio para a rehabilitación de 1.659 inmobles nos cascos antigos de Huesca, Zaragoza e Teruel, cun investimento total superior aos 64 millóns de euros.\nA ministra mostrouse satisfeita cos acordos en materia de vivenda alcanzados en Aragón ao cumprirse os distintos obxectivos establecidos entre ambas as administracións para facilitar o acceso das familias a un fogar.\nAragón rehabilitación vivendas


A Coruña, 5 de agosto de 2012.- O Grupo Municipal do BNG denuncia o dispendio inxustificado da obra que o Goberno local vén de comezar na Avenida de Oza, unha obra para a que o PP gastará 200.000 euros só para tirar a mediana. Os nacionalistas consideran irresponsábel, máxime no contexto de graves recortes, dilapidar estes cartos públicos nunha obra que, ao contrario do afirmado polo Goberno local, non responde a razóns de seguridade, nin ténicas, nin legais, senón ao cumprimento dun capricho electoral do PP, tal e como se desprende do informe do Servizo de Emerxecias (achegámolo xunto á nota).\nO Grupo Municipal do BNG acusa o Sr. Negreira de crear alarmismo na veciñanza só para poder desfacer a mediana atendendo ás promesas da campaña. E é que o informe do Servizo de Emerxencias, que o PP lle mantén oculto á opinión pública, só recomenda suprimir o axardinamento central e non a medianeira. Ademais, segundo o informe, as dificultades de acceso só se localizan nun tramo concreto, e non en toda a avenida. Desminte o informe que todos os vehículos de emerxencias teñan dificultades de acceso nese tramo concreto, xa que só dúas unidades (a unidade 20 e a unidade 29) terían dificultades para operar. Sinalan os nacionalistas que sería inaudito que as obras de urbanización na cidade se executasen en función das características técnicas dos camións dos bombeiros da dotación municipal. De facelo, habería que levantar toda a Coruña.\nOs nacionalistas lembran Código Técnico de Edificación (CTE) (achegámolo en arquivo xunto), que ademais non é de aplicación ás obras xa construídas, require un ancho de viario mínimo de 3,5 metros (e Avenida de de Oza ten 3,67 m) e un ancho libre (que pode incluír as beirarrúas) de 5 metros (factor que tamén cumpre esta avenida); polo que esta avenida cumpre co DB-SI.\nPor último, o Grupo Municipal do BNG pídelle ao PP que deixe de mentirlle á veciñanza e que se centre nas prioridades dos habitantes deste barrio. Os veciños e veciñas dos Castros, que ven con indinación como o Sr. Negreira tira con 200.000 euros en desfacer unha obra recente sen xustificación mentres sofren os recortes do Sr. Rajoy e mentres seguen esperando por unha obra que si é necesaria: a reforma integral da Gaiteira.


BIBLIOTECA ESCOLAR VÍCTOR SÁENZ: CELEBRANDO O DÍA DOS DEREITOS\nCELEBRANDO O DÍA DOS DEREITOS\nComa noutras ocasións, tamén este ano traballamos no cole o tema dos Dereitos do Neno e o dos Dereitos Humanos. O primeiro deles, que se celebra cada 20 de novembro dende 1954, é un día para chamar a atención sobre a situación dos nenos e nenas máis desfavorecidos/as, dar a coñecer os dereitos da infancia e concienciar ás persoas da importancia de traballar día a día polo seu benestar e desarrollo. O obxectivo é recordar á cidadanía que os nenos e nenas son quenes máis padecen as crises e os problemas do mundo, e que todos e todas teñen dereito á saúde, á educación e á protección, entre outros, sen importar en que lugar do mundo nacen e/ou viven.\nO Día dos Dereitos Humanos celébrase todos os 10 de decembro. Este ano, esta data fixo unha chamada a todos para defender os dereitos dos demais, sen importar as súas características: dun refuxiado ou migrador, unha persoa con discapacidade, unha muller, un indíxena, ou calquera outra persoa en risco de ser discriminada ou sufrir algún acto violento.\nAs Nacións Unidas elaboraron o seguinte vídeo para este 2016:\nEntre as organizacións que traballan por conseguir que todas as persoas do mundo teñan dereitos está "Save the Children", ONG coa que colaboramos desde hai moitos anos. Nesta ocasión, a edición adicouse a Etiopía, un dos países de África que máis está padecendo as consecuencias da seca na actualidade, o que afecta a máis de 8 millóns de persoas!!! Foi por iso que tamén o alumnado de 5º e 6º nos contou algunhas cousas sobre Etiopía e a importancia da auga doce, imprescindible para a vida humana.\nPara rematar a sesión, colocamos a nosa particular árbore de Nadal, que nesta ocasión decoramos con notas musicais (corcheas) de diferentes cores nas que cada persoa escribiu un desexo relacionado cos dereitos da infancia e dos adultos. Esperamos que se vexan todos cumpridos!!!\nSe queredes podedes ver todas as fotos premendo AQUÍ.\nPublicado por Equipo de Biblioteca do CEIP Víctor Sáenz ás 19:22\nEtiquetas: A Musiteca, celebracións, Curso 2016-17, dereitos dos nenos, dereitos humanos, nadal, Save the children\nVISITA DE RUBÉN Á RADIO\nPOSTAIS DE NADAL GAÑADORAS\nGÚIA DE LECTURA NADAL 2016\nEXPOSICIÓN DAS POSTAIS DE NADAL\nTEATRO EN INGLÉS E "VIAXE" MUSICAL AO ESPAZO "VIAXE"


A aposta de Vedra por unha “economía verde” está a xerar aforros anuais de 10.500 euros - Noticias de Galicia\nA aposta de Vedra por unha “economía verde” está a xerar aforros anuais de 10.500 euros\nO director xeral de Enerxía e Minas, Ángel Bernardo Tahoces, visitou hoxe o concello de Vedra, onde mantivo un encontro de traballo co alcalde Carlos Martínez no que avaliaron as actuacións de aforro e eficiencia enerxética realizadas na localidade. Neste sentido, Bernardo Tahoces subliñou a aposta do municipio por unha “economía verde” que repercute na mellora da calidade de vida dos cidadáns, xerando aforros económicos de 10.500 euros anuais.\nTal e como subliñou o director xeral, a cooperación entre administracións ten permitido poñer en marcha proxectos que benefician de forma directa aos vedrenses. Así, a Casa do Concello dispón dunha nova caldeira de biomasa que suma unha potencia de 64 kW. Un equipo que permite diminuír o gasto en combustible do municipio en 2.500 euros anuais, ademais de evitar a emisión á atmosfera de máis de 19 toneladas de CO2.\nEste tipo de actuacións, lembrou Bernardo Tahoces, enmárcanse na Estratexia Integral de Impulso da Biomasa que está a impulsar a Xunta, “unha enerxía na que Galicia ten unha vantaxe competitiva moi clara”. Esta Estratexia ten entre os seus obxectivos configurar unha industria xeradora de riqueza e emprego no rural poñendo en valor o monte galego, subliñou o director xeral, polo que “ten un gran calado en concellos como o de Vedra”.\nNeste marco, Bernardo Tahoces lembrou que o traballo conxunto levado a cabo no municipio coruñés ten permitido tamén impulsar actuacións de aforro e eficiencia enerxética en iluminación pública.\nAs obras desenvolvidas neste eido teñen permitido diminuír a súa factura eléctrica en preto de 8.000 euros anuais, acadando ao mesmo tempo unha diminución nas emisións de CO2 de máis de 35 toneladas.\n16 de decembro de 2015 | 17:28\t• Sen comentarios


Os traballadores de Nueva Pescanova votan a favor do preacordo\n| Sábado, 29 de Abril de 2017, 19:07\nARCHIVADO EN | Nueva Pescanova convenio colectivo trabajadores Sindicatos\nTodos os asistentes á asemblea de traballadores de Nueva Pescanova, celebrada este sábado pola mañá no Multiusos de Chapela, situado no concello pontevedrés de Redondela, votaron a favor do preacordo alcanzado este xoves entre os sindicatos e a dirección da empresa sobre os convenios colectivos das plantas de Nueva Pescanova.\nAsí o explicaron a Europa Press fontes sindicais, as cales cualificaron como "masiva" a asistencia dos traballadores da compañía a esta asemblea, onde se lles explicou o preacordo e onde non se rexistrou ningún voto en contra nin ningunha abstención. En concreto, a asemblea foi convocada polos seguintes sindicatos: CIG, CUT, UXT e USO.\nO preacordo sobre os convenios colectivos das plantas de Nova Pescanova establece unha vixencia de cinco anos --entre 2016 e 2020-- e inclúe a creación dun cuarta quenda de traballo e subidas salariais de entre o 1 e o 1,5% por cento --cun 0,25% adicional por ano se se cumpre o Ebitda--.\nEn concreto, as subidas salariais serán do 1% consolidable para 2016, 1,25% para 2017 e 2018, e 1,5% para 2019 e 2020 --cun 0,25% adicional ata 2018 se se cumpre o Ebitda--. A antigüidade, pola súa banda, negociarase nos respectivos convenios dos centros de traballo.\nEn canto aos novos contratados, acordáronse unhas táboas para todos os centros, de forma que os grupos profesionais terán catro tramos polos que os traballadores poderán subir de categoría ao primeiro, terceiro e sexto ano desde a súa contratación. Para iso, desenvolverase un plan formativo que permitirá a evolución profesional dos empregados.\nAsí mesmo, acórdase que, durante o primeiro ano de contratación, todos os traballadores postos a disposición por ETT terán dereito a un plus de 2,10 euros por día de traballo; e, a proposta de CC.OO., crearase un Consello Informativo Xeral de Grupo de máximo nivel, no que participarán os sindicatos e, por parte da empresa, o CEO e o director xeneral corporativo de persoas.\nUnha vez ratificado pola parte social, o convenio marco converterase nun acordo cuxos puntos se engadirán aos convenios colectivos, "cuxa negociación deberá desenvolverse en cada un dos centros de traballo afectados polo mesmo".


Fabricantes e provedores de varas de carburo de moenda de China | Mingtaishun\nYG10XUtilízase moito, con boa dureza en quente. Adecuado para fresar e perforar aceiro xeral con menos de 45 HRC e aluminio, etc a baixa velocidade de corte. Recoméndase usar este grao para facer brocas, fresas, etc.\nZK30UF Adecuado para fresar e perforar aceiro xeral baixo HRC 55, fundición, aceiro inoxidable, aliaxe de aluminio, etc. Recoméndase facer brocas, fresas, escariadoras e billas.\nGU25UF Adecuado para fresar aliaxes de titanio, aceiro endurecido, aliaxes refractarias baixo HRC 62.\nRecoméndase facer fresas finais con alta velocidade de corte e escariador.\nLonxitude total L\nContido de cobalto\nTamaño do gran μm\nBuscamos a excelencia, a mellora constante e a innovación, comprométese a converternos na "confianza do cliente" e na "primeira elección de provedores de marca de accesorios de maquinaria de enxeñaría". Escóllenos, compartindo unha situación para todos.\nA calidade dos nosos produtos é igual á calidade do OEM, porque as nosas pezas fundamentais son iguais ao do provedor de OEM. Os produtos anteriores pasaron a certificación profesional e non só podemos producir produtos estándar OEM senón que tamén aceptamos pedidos de produtos personalizados.\nCos produtos de primeira clase, un servizo excelente, unha entrega rápida e o mellor prezo, gañamos moitos clientes estranxeiros. Os nosos produtos exportáronse a África, Oriente Medio, sueste asiático e outras rexións.\nObxectivo corporativo: a satisfacción dos clientes é o noso obxectivo e esperamos sinceramente establecer relacións de cooperación estables a longo prazo cos clientes para desenvolver conxuntamente o mercado. Construíndo mañá xuntos! A nosa empresa considera "prezos razoables, tempo de produción eficiente e bo servizo posvenda" como o noso principio. Esperamos cooperar con máis clientes para o desenvolvemento mutuo e os beneficios. Congratulamo-nos con posibles compradores para poñerse en contacto connosco.\nA maioría dos problemas entre provedores e clientes débense a unha mala comunicación. Culturalmente, os provedores poden ser reacios a cuestionar cousas que non entenden. Derrubamos esas barreiras para garantir que o que queiras é o nivel que esperas cando o queiras. O noso criterio é un prazo de entrega máis rápido e o produto que desexa.\nAnterior: Varillas de carburo cimentado en branco\nSeguinte: 45 HRC NC Brocas\nVarillas de carburo cimentado en branco


O comité de empresa demanda que se actúe na empresa por presuntas irregularidades.\nRolda de prensa do comité diante da Inspección de Traballo (Nós Diario)\nO comité de empresa de Alu Ibérica presentou onte unha denuncia na Inspección de Traballo da Galiza por presuntas "irregularidades" cometidas polo novo propietario nos últimos meses. O presidente do comité, Juan Carlos López Corbacho, explica a Nós Diario que desde Alcoa "elixiron a Parter como inversor cando sempre dicían que buscarían un inversor serio".\nNo escrito presentado en Inspección figura a situación que viven traballadoras e traballadores desta factoría "desde que se asinou ese acordo con Parter o día 31 de xullo". O representante do cadro de persoal sinala que houbo unha xestión da empresa "para causar un prexuízo a propósito". Pon como exemplo que se esgotan os inventarios, falta de pagos a provedores, problemas con clientes e non saber o destino que leva a produción actual.\n"Non hai transparencia", denuncia. A intención do comité é que se faga un informe destes feitos por parte da Inspección. "Que investigue e interrogue" para logo dar traslado do resultado ás autoridades de Traballo.\nProblemas para realizar asembleas informativas\nOnte tamén as traballadoras e traballadores tiveron problemas para realizar a súa asemblea semanal no cambio de quenda. "A única maneira que temos de ver as compañeiras e os compañeiros coa actual situación provocada pola COVID-19 é nese momento".\nMembros de seguridade impediron o paso das persoas representantes sindicais e tivo que intervir a propia Subdelegación do Goberno e a policía. "Inspección xa ten tamén informe deste incidente que consideramos grave", explica o responsábel do comité de empresa.\nAnuncian varias mobilizacións para os vindeiros días. A primeira será o 28 de maio e consistirá nunha marcha en coches que sairá da propia fábrica ás 11.30 horas para percorrer a cidade.\nalcoa Inspección-de-traballo Alu Ibérica


Sanidade considera carente de veracidade e pouco fiable o informe do FDAS sobre a situación sanitaria | Institucións Galegas | Instituciones Gallegas\nA Consellería de Sanidade quere expresar o seu desacordo co “informe” elaborado pola Federación da Defensa da Sanidade Pública sobre o sistema sanitario. A administración sanitaria galega considera que este documento carece de total fiabilidade, xa que os datos aportados sobre a situación sanitaria galega non responden a realidade.\nAsí, considera moi grave e carente de veracidade que se afirme neste documento, do que tivo coñecemento a través dos medios de comunicación, que na comunidade galega só o 52% dos usuarios ten acceso ao médico de cabeceira, cando na actualidade a rede de Atención Primaria que está en marcha permite dar cobertura sanitaria ao 100% da poboación galega. Na actualidade, Galicia conta con preto de 500 centros de saúde repartidos entre os 315 municipios galegos, que son o 13% dos que existen en España para unha poboación que representa o 6,4% da do Estado.\nA Consellería de Sanidade considera preocupante que se ofrezan datos sobre a situación das comunidades autónomas sen contrastalos debidamente.\nO departamento que dirixe José Manuel González ven de realizar nos últimos anos un importante investimento na adquisición e renovación dos equipos de alta tecnoloxía dos hospitais do Servizo Galego de Saúde, o que sitúa a Galicia por enriba da media nacional nesta área. Os investimentos realizados nos últimos anos permitiron pasar dos oito TAC que existían no ano 1990 ás trinta que hai na actualidade, e das dúas resonancias que existían no 1990 ata as 14 instaladas a día de hoxe nos centros hospitalarios.\nA aposta decidida que está a realizar o Servizo Galego de Saúde polo desenvolvemento da alta tecnoloxía completarase proximamente, despois de que onte se publicase o concurso público para a merca de novo aparataxe por valor de 5.243.035 euros con destino aos centros hospitalarios. Esta mellora de dotación tecnolóxica vai acompañada dun incremento do rendemento medio na súa utilización, co que acceso a estas probas diagnósticas se ve incrementando na medida en que as necesidades asistenciais o demandan.\nO traballo realizado nos últimos anos en procura dunha mellora da calidade sanitaria, permitiu tamén lograr un importante aumento do gasto sanitario por persoa, que na actualidade é superior a media nacional. Así, pasouse de algo máis de 300 euros por persoa no ano 1991 aos ó redor de 1.100 euros por persoa acadados no 2004. Paralelamente, o presuposto do Servizo Galego de Saúde creceu de maneira constante, xa que pasou dos preto de oitocentos millóns de 1991 de euros aos máis de 2.700 millóns de euros do ano 2005, o que supón un incremento do 265%. Tan só no presente ano acadouse un incremento do 10´5% sobre o orzamento do ano anterior.\nINVESTIMENTOS DE INFRAESTRUTURAS\nO período 1990-2004 estivo marcado por importantes investimentos en infraestruturas, equipamentos, recursos humanos, que permite ofrecer aos galegos unha sanidade de calidade, en igualdade de condicións coa do resto do Estado. Así, edificáronse 14 novos hospitais, o que supuxo un considerable aumento das prestacións asistenciais que se ofrecen aos galegos e un aumento de camas hospitalarias de ó redor de 3.000. Ademais destes centros hospitalarios, construíronse 166 centros de saúde dos 492 que existen na actualidade, que representan o 13% dos que existen en España.\nPrecisamente, no afán de mellorar a atención sanitaria que lle presta ós usuarios, a Consellería de Sanidade está inmersa nun ambicioso plano de investimentos en infraestruturas e novas tecnoloxías que contará cun investimento superior ós 630 millóns de euros no período 2005-08. O proxecto de infraestruturas inclúe a construción de 57 centros de saúde, así como a reforma ou ampliación de outros 37. Tamén está previstas 26 grandes actuacións de mellora de infraestrutura, incluída a realización dos novos hospitais en Lugo e en Vigo, en practicamente tódolos centros hospitalarios da rede SERGAS.\nPor outra parte, outras das áreas que recibiron un importante impulso en investimentos foron as de cardioloxía intervencionista e a cirurxía cardíaca, así como a oncoloxía –tanto clínica como radioterapia-, así como a cirurxía ambulatoria, que está a experimentar un importante incremento ano tras ano.\nCabe significar tamén o aumento rexistrado no ámbito dos recursos humanos. O número de prazas incrementouse en dez mil nos últimos anos, o que representa un incremento do 57%. Este aumento progresivo de profesionais acompañouse de outras medidas para mellorar a formación, como é a creación da Fundación Escola Galega de Administración Sanitaria, que dende o inicio do seu funcionamento realizou máis de 3.000 actividades, entre cursos e seminarios e programas de formación.


O BNG reclamará no Parlamento o arranxo da N-550 na zona de A Ponte en Padrón - Lindeiros\nO BNG reclamará no Parlamento o arranxo da N-550 na zona de A Ponte en Padrón\nBy Lindeiros on\t 7 Setembro, 2017 Padrón\nPadrón, 7 de setembro do 2017 – O Deputado do BNG no parlamento galego, Luís Bará Torres, será o encargado de defender a proposición do BNG para solucionar os problemas de A Ponte en Padrón.\nO pasado dous de xuño, Luís Bará, reuniuse cun grupo de veciños de A Ponte para coñecer directamente a grave situación de inseguridade vial que padecen dende hai anos. Resultado da reunión, Bará comprometeuse, coma primeira medida, a presentar esta iniciativa parlamentaria.\nSegún explica Luís Bara na exposición de motivos ” a estrada presenta deficiencias de accesibilidade e seguranza viaria xa que carece de beirarrúas e beiravías, así como de pasos de peóns, o que dificulta gravemente e fai moi perigosa a mobilidade peonil. Unha situación que se ve agravada nalgúns puntos pola existencia de muros e acumulación de maleza nas marxes, o que obriga os peóns a circular pola calzada. As dificultades son aínda máis graves no caso dalgunhas casas que non teñen acceso peonil, de maneira que unicamente se pode acceder a elas en automóbil.”\nBara lembra ademais que “O proxecto de mellora da seguranza viaria na N550 á altura do barrio de A Ponte é unha vella promesa do goberno central adiada durante anos. Xa no ano 2008, o goberno do Estado a través dunha resposta parlamentaria ao BNG indicaba que “a problemática dos veciños da Ponte será aliviada coa execución das obras de seguridade vial Mellora local da travesía de Padrón N 550 pp.kk 82,141 a 83,683, que van licitarse neste mesmo ano cun orzamento de 4,5 millóns de euros”\nO BNG con esta proposta obriga ao Partido Popular a definirse no Parlamento sobre os problemas de A Ponte e as promesas feitas en sucesivas ocasións desde o Goberno Central.\nBisbarra BNG estradas Obras Parlamento\nPrevious ArticleTouro acondiciona os centros sociais das parroquias\nNext Article Regos réndese a realidade


Xornadas de presentación da aceleradora BFAero, centrada en aeronáutica\nPermanece aberta ata o vindeiro 28 de febreiro a primeira convocatoria da BFAero, a aceleradora aeronáutica promovida pola Xunta de Galicia no marco da Civil UAVs Initiative (CUI). Co obxectivo de presentar as bases da convocatoria ao tecido empresarial e emprendedor están fixadas, polo momento, as seguintes xornadas en Vigo, Ourense, Madrid e Santiago de Compostela.\nItinerarios e apoio\nA BFAero inclúe dous itinerarios: un de incubación e outro de aceleración, para os que se dispón de seis prazas en total. O de incubación diríxese fundamentalmente a proxectos de emprendemento no sector aeronautico que poden provir de universidades (spin-offs), empresas independentes (start-up) ou de escisións de empresas (spin-outs), mentres que o de aceleración está enfocado a empresas xa existentes con alta capacidade de crecemento, un modelo de negocio validado e certa facturación.\nO apoio incluirá tanto financiamento a fondo perdido -ata 100.000 euros para incubación e 50.000 euros para aceleración-, como opción a financiamento adicional a través de préstamos de entre 50.000 e 500.000 euros en incubación e sen límite en aceleración e préstamos participativos de ata 250.000 euros en aceleración. Ademais de financiamento, BFAero ofrece acceso a infraestruturas especializadas, asesoramento individualizado con mentores profesionais activos do sector, asesoramento tecnolóxico e acceso a potenciais clientes de ámbito internacional. Para elo, a BFAero conta cun orzamento público-privado de 4,75 millóns de euros, coa previsión de apoiar 19 proxectos e empresas a través das distintas convocatorias que xeren máis de 60 empregos directos en Galicia.\nTrátase dunha iniciativa de vangarda impulsada pola Xunta de Galicia, a través do Igape, Gain e Xesgalicia, polas empresas Indra e Babcock e o centro tecnolóxico de automoción CTAG, xestionada pola Fundación CEL e apoiada por diferentes entidades colaboradoras representadas polo Consorcio Aeronáutico Galego.\nMáis información e presentación de solicitudes: BFAero\nO conselleiro de Economía, Emprego e Industria, Francisco Conde, e o conselleiro do Medio Rural, José González, constataron esta mañá en Rozas (Castro de Rei) os avances do polo aeroespacial de Galicia no deseño de solucións innovadoras que dan resposta ás necesidades reais da Administración e, en concreto, no eido da prevención de incendios.\nO conselleiro de Economía, Emprego e Industria, Francisco Conde, salientou hoxe na súa intervención no Foro Galicia sobre Ruedas —celebrado en Santiago, e no que tamén participaron empresas do sector privado e centros de coñecemento, como a Universidade e o Centro Tecnolóxico da Automoción de Galicia (CTAG)- que a automoción é en Galicia un sector consolidado, estratéxico e en continuo crecemento grazas ao labor que está a desenvolver en innovación e grazas a súa aposta pola formación cualificada.\nO presidente do Goberno galego, Alberto Núñez Feijóo, garantiu hoxe o compromiso de seguir impulsando a modernización e a innovación do tecido industrial galego que contribúe a que Galicia estea a pechar 2018 cun índice de produción industrial e cunhas exportacións crecendo o dobre que no resto de España.\nPresentación Business Factory Aero - BFAero no Consorcio Aeronáutico Galego\nPresentación Business Factory Aero - BFAero na Universidade de Vigo


China Impresión de libros con capa dura con fabricantes e provedores de roupa de cabeza e cola | Impresión do coñecemento\nNenos Impresión de libros con tapa dura con cabeza e cola\nNome do produto: impresión de libros de capa dura para nenos con cabeza e cola\nMaterial: papel recuberto e / ou papel offset, tarxeta gris,\nMOQ: 300 copias para pedido personalizado\nA nosa empresa é un fabricante de impresión en Qingdao, CHINA. Con ampla experiencia de produción de máis de 16 anos, podemos ofrecer mellores prezos e calidade e moQ inferior.\nCanto máis cantidade, máis barato é o prezo. Normalmente, o noso MOQ é de 500 copias, pero se pode aceptar o prezo, tamén podemos imprimir 100/200/300 copias. Tamén podemos ofrecer mostras personalizadas, pero non de balde.\nPara os que queiran publicar un libro, hai varios métodos diferentes de impresión. Publicar un novo libro pode ser un proceso desalentador, e pode ser difícil identificar que método de impresión é o mellor para os seus obxectivos. Non obstante, comprender os pros e os contra de diferentes procesos axudarán a maximizar os teus beneficios.\nUn dos métodos máis populares de impresión para novos autores é a impresión a curto prazo. Este proceso require que se ordenen relativamente poucos libros en comparación con outros métodos. Este tipo de impresión adóitase facer dixitalmente, máis que por unha grande prensa offset.\n1) Reducir os residuos\nEsta forma de produción produce moito menos libros que outros métodos, polo que se se mercan menos libros do esperado, se perden menos libros. Tamén significa menos libros para que os autores procesen e distribúan.\n2) Lotes máis pequenos máis baratos\nEste é o único xeito de que o autor poida producir moi poucos libros. Así que se precisan só algunhas copias, este é o xeito máis barato de conseguilas. Se acaba por necesitar máis copias, pode simplemente solicitar unha reimpresión.\n1) maiores custos unitarios\nSe precisa un gran número de libros, entón debería buscar un método diferente ao de impresión a curto prazo, porque será máis caro. En comparación coa impresión en offset, o número de libros, o prezo é moito maior.\n2) maiores custos unitarios\nAnterior Stock de libros decorativos\nSeguinte: Impresión de revistas A4 a medida


“Rosalía sempre viva” unha programación especial da Área de Cultura da Deputación de Lugo encol do 24 de febreiro, Día de Rosalía\nFerreiro: “con esta programación queremos traer á actualidade e lembrar a quen foi unha escritora radical, culta, feminista e comprometida co noso País, coas súas clases populares e cos sinais de identidade da Galiza”.\nO Delegado de Cultura da Deputación de Lugo, o nacionalista Xosé Ferreiro, presentou esta mañá unha programación especial encol do 24 de febreiro, Día de Rosalía de Castro, que desde a Área de Cultura da Deputación de Lugo poñerán en marcha a partir do vindeiro 22 de febreiro.\nEn palabras de Xosé Ferreiro, “con esta programación queremos celebrar o día de Rosalía de Castro, poñendo en valor a vida e obra de que é non só a escritora máis representativa da lingua e da literatura galegas, senón tamén a que marcou o camiño a seguir ao iniciar o proceso de recuperación de usos do galego co obxectivo de lle devolver a dignidade da que fora desposuído”, sinalou.\nFerreiro desglosou a programación preparada en torno a esta data coa que desde a Área de Cultura da Deputación de Lugo queren “traer á actualidade e lembrar a quen foi unha escritora radical, culta, feminista e comprometida co noso País, coas súas clases populares e cos sinais de identidade da Galiza, entre os que se conta o idioma galego, hoxe especialmente ameazado”, indicou o Delegado de Cultura.\nExposicións, obradoiros, títeres e concertos forman parte desta completa programación.\nBaixo o nome de “Rosalía sempre viva” esta programación comezará o vindeiro luns, 22 de febreiro, na Sala de Exposicións da Deputación, coa inauguración da exposición “Airiños, aires…Rosalía” do fotógrafo Xurxo Lobato e en colaboración coa Fundación Rosalía de Castro. Continuará o mércores 24 de febreiro cun acto público organizado pola Asociación de Escritores e Escritoras en lingua galega (AELG), que conta coa colaboración da Área de Cultura da Deputación, e que terá lugar ás 12:30 horas no Centro ocupacional de ASPNAIS en Lugo, contando co acompañamento musical de Branca Villares e Pablo Pintor. Este mesmo día 24 ás 20 horas na Capela de Santa María terá lugar a inauguración da reedición da exposición “Imaxinando Cantares Gallegos”, co acompañamento musical de Solo Voces.\nA programación continuará nos vindeiros días co espectáculo para público familiar “A viaxe de Rosalía” da titiriteira Larraitz Urrusola, que terá lugar na Sala de Exposicións da Deputación a partir das 17:30 horas. O venres 4 de marzo será o turno de Solo Voces, cun concerto na Capela de Santa María a partir das 20 horas baixo o nome “Eu cantar, cantar, cantei…a Rosalía”. Continuará a programación o mércores 9 de marzo, co obradoiro infantil “A lanterna máxica Rosaliana” de 17:30 a 19:30 horas na Sala de Exposicións da Deputación. Este obradoiro precisa de inscrición previa no teléfono 982-260-180 ou no e-mail ana.culturaedeporte@deputacionlugo.org. Pechará esta programación a cantante SÉS, cun concerto en acústico na Capela de Santa María o venres 18 de marzo, a partir das 20 horas.\nEsta programación será completada con obradoiros infantís tanto na Rede Museística, cunha programación específica baixo o nome de “Follas novas, novas follas” (máis información en www.redemuseisticalugo.org, como no CENTRAD, onde haberá obradoiros infantís o sábado 5 e 12 de marzo, baixo o nome “Ilustrando a Rosalía” (máis información en www.centrad.org)


Friol: algo máis que pan e queixo...: As Damas do Narla ( The Ladies of Narla )\nAs Damas do Narla ( The Ladies of Narla )\nXa está aquí a quincena máis axitada para o Grupo de Teatro. Despois de múltiples ensaios e de sortear bastantes obstáculos, chegamos á semana na que, previo ensaio xeral o martes , poremos en escena a obra "As Damas do Narla" con algunha variación con respecto ao calendario que nun principio tiñamos previsto.\nO mércores día 19 estrearemos a obra ás 12 da mañá na torre de San Paio, para os alumnos de 5º e 6º de E. Primaria do C.P.I. Dr. López Suárez.\nO xoves día 20 dobraremos a representación e así ás 11.30 h. actuaremos para os alumnos de 1º e 2º de E.S.O. e ás 13 horas para os alumnos de 3º e 4º de E.S.O.\nPosteriormente os días e as horas non sufriron variación algunha.


Compare a diferenza entre termos similares | Diferenza entre Compare a diferenza entre termos similares | Diferenza entre\n15 de agosto de 2021 Publicado por Sethmini\nNon hai ningunha diferenza importante entre o leite integral e o leite integral. Leite crema integral é o termo usado para vender leite que ten o mesmo contido en graxa que o leite integral. O leite enteiro é rico en nutrientes cun sabor e textura cremosos e proporciona unha bebida baixa en calorías con moitos beneficios para a saúde. Tamén é un poderoso [...]\nArquivado baixo: Bebida\nA diferenza clave entre a acidose metabólica e a alcalose metabólica é que a acidose metabólica é a redución do pH do corpo debido á diminución da concentración sérica de bicarbonato ou aumento da concentración sérica de ións hidróxeno, mentres que a alcalose metabólica é a elevación do pH do corpo debido a un aumento en concentración ou diminución de bicarbonato sérico [...]\nArquivado baixo: Outros\nCal é a diferenza entre a teoría de Ostwald e a teoría dos quinonoides\n15 de agosto de 2021 Publicado por Madhu\nA diferenza clave entre a teoría de Ostwald e a teoría quinonoide é que a teoría Ostwald afirma que o indicador ácido-base é un ácido débil ou unha base débil que só ioniza parcialmente na solución, mentres que a teoría quinonoide afirma que o indicador ácido-base ocorre en dous. formas tautómeras que cambian dunha forma a outra [...]\nArquivado baixo: Química física\nCal é a diferenza entre a solubilización do fosfato e a mobilización do fosfato\nA diferenza clave entre a solubilización de fosfato e a mobilización de fosfato é que os microorganismos solubilizantes de fosfato hidrolizan os compostos fósforo insolubles orgánicos e inorgánicos en fósforo soluble mentres que os microorganismos que movilizan o fosfato mobilizan as formas fixas e insolubles de fósforo no solo mediante a solubilización e a mineralización. O fósforo é un dos nutrientes esenciais das plantas. É só segundo [...]\nArquivado baixo: Microbioloxía\nA diferenza clave entre o sulfito e o trióxido de xofre é que o sulfito é un composto iónico que ten o anión sulfato (IV) mentres que o trióxido de xofre é un composto non iónico. O sulfito e o trióxido de xofre son compostos químicos que conteñen átomos de xofre. O termo sulfitos refírese a compostos iónicos que conteñen anión sulfito unido a diferentes catións. O trióxido de xofre é un [...]\nCal é a diferenza entre a neotenia e a pedoxénese\n13 de agosto de 2021 Publicado por Samanthi\nA diferenza clave entre neotenia e pedoxénese é que a neotenia é o proceso de atrasar o desenvolvemento fisiolóxico dun organismo, mentres que a pedoxénese é o proceso de reprodución por parte dun organismo que non alcanzou a madurez física. O paedomorfismo é a retención de trazos por parte dun adulto que antes se vía nos mozos. O paedomorfismo é [...]\nArquivado baixo: Bioloxía\nCal é a diferenza entre o bulbo e o rizoma\nA diferenza clave entre o bulbo e o rizoma é que o bulbo é un brote subterráneo modificado cunha folla carnosa e escamosa que medra a partir del, mentres que o rizoma é unha parte do tallo principal que crece horizontalmente baixo terra. Os bulbos, os cormos, os tubérculos e os rizomas son partes vexetativas das plantas que axudan ás plantas a sobrevivir en condicións difíciles. Lámpadas [...]\nCal é a diferenza entre o butilenglicol e o propilenglicol\n12 de agosto de 2021 Publicado por Madhu\nA diferenza clave entre o butilenglicol e o propilenglicol é que o butilenglicol ten catro átomos de carbono e dous grupos -OH unidos a dous deses átomos de carbono. Mentres que o propilenglicol ten tres átomos de carbono e dous grupos -OH unidos a dous deses átomos de carbono. Os glicoles son compostos químicos que teñen [...]\nArquivado baixo: Química orgánica\nCal é a diferenza entre ascosporas e conidias\n12 de agosto de 2021 Publicado por Samanthi\nA diferenza clave entre as ascosporas e os conidios é que as ascosporas son esporas sexuais producidas dentro dos ascios polos ascomicetos durante a reprodución sexual, mentres que os conidios son esporas asexuais producidas dentro dos conidióforos por fungos conidiais durante a reprodución asexual. Unha espora é unha unidade de reprodución sexual ou asexual en bioloxía. Está adaptado para a dispersión e supervivencia [...]\nArquivado baixo: Micoloxía\nCal é a diferenza entre un espectro continuo e un espectro de liña brillante\nA diferenza clave entre un espectro continuo e un espectro de liña brillante é que non hai liñas discretas nun espectro continuo mentres que hai liñas separadas nun espectro de liña brillante. Un espectro continuo é unha serie de valores alcanzables dunha cantidade física, que non ten unha diferenza considerable entre cada valor. Liña brillante [...]\nDiferenza entre baixadas e subidas\nDiferenza entre a anxiotensina 1 e 2\nDiferenza entre calidade e valor\nDiferenza entre a inmunofluorescencia e a inmunohistoquímica\nDiferenza entre paleta e patina


Temas: SINDICATO LABREGO MEDIO RURAL RURAL SANIDADE LABREGO CRISE PANDEMIA\nGonzález Formoso propón un grupo de traballo entre administracións para reactivar a economía galega. A Xunta pide ao Goberno que os agricultores poidan aprazar a autoliquidación do IVE do primeiro trimestre. Pola súa banda, Alu Ibérica renovará este venres a actividade na súa planta da Coruña.\nXunta pide ao Goberno garantías para que o sector agrogandeiro e forestal siga traballando\nPor Europa Press / Redacción | SANTIAGO DE COMPOSTELA | 08/04/2020 | Actualizada ás 13:22\nNumerosas plataformas, o Sindicato Labrego Galego (SLG) e asociacións ecoloxistas galegas sumáronse á reclamación que realizaron case 600 entidades a nivel estatal para pedir ante o Ministerio de Sanidade e de Consumo a reapertura dos mercados de proximidade.\nAsí o trasladou este mércores o SLG nun comunicado no que informou sobre esta petición ao Ministerio de Sanidade e ao de Consumo, na que reclaman a reapertura dos mercados alimentarios, a aposta pola produción local e medidas fiscais como a exención do pago de autónomos ás pequenas granxas.\nTodas as organizacións asinantes reivindican que a Administración "dite instrucións pertinentes ás comunidades autónomas e aos concellos para que se busquen solucións para os mercados non sedentarios de proximidade". Argumentan que o "peche xeneralizado" dos mercados alimentarios están "a xerar custos inasumibles aos produtores locais".\nTanto é así, explican, que esta situación "está a afectar profundamente" aos seus modos de vida e que, ademais, "está a incrementar o desperdicio alimentario" pola "imposibilidade de dar saída aos seus produtos". Na misiva enviada tamén precisan que "o máis grave" é que "non cheguen á cidadanía alimentos básicos, frescos e máis sans" que os procesados.\nPor todo isto, para "mitigar o brutal impacto económico" que provoca a pandemia nas economías do sector primario, o Sindicato Labrego solicitou "un esforzo" por parte da diversas administración para que "aposten polas producións locais, as de orixe extensiva e as agroecolóxicas na compra pública de alimentos" para fornecer a hospitais, centros de maiores, comedores sociais, escolares ou bandos de alimentos durante o estado de alarma.\nAUTOLIQUIDACIÓNS DO IVE\nO conselleiro de Medio Rural, José González, mantivo unha videoconferencia co ministro de Agricultura, Luis Planas, e o resto de conselleiros do ramo, na que expuxo diferentes reivindicacións do sector en Galicia, como a petición de que os agricultores poidan suspender a autoliquidación do IVE do primeiro trimestre.\nNeste sentido, José González demandou que se poidan regularizar no segundo trimestre as autoliquidacións do primeiro --deben estar presentadas o 20 de abril e pídese facelo o 20 de xullo-- ou que se permita facer esa declaración do primeiro trimestre con datos de 2019.\nE é que o conselleiro explica que agricultores e gandeiros traballan estes días para garantir o abastecemento durante o estado de alarma, polo que teñen "moitas dificultades" para a declaración de impostos. De feito, sinala que moitas xestorías están "pechadas" ou "excedidas".\nAdemais, Medio Rural solicitou ao Goberno unha liña específica de axudas para o sector primario ante o esforzo realizado por agricultores e gandeiros durante o estado de alarma. Así, o conselleiro mostrou as súas dúbidas sobre se os préstamos do ICO poden chegar con "normalidade" ao agro. Tamén require actuacións concretas para subsectores como os da planta ornamental, o viño ou o cárnico.\nREACTIVACIÓN ECONÓMICA NA CORUÑA\nO presidente da Deputación da Coruña, Valentín González Formoso, remitiu unha carta ao presidente da Xunta, Alberto Núñez Feijoo, solicitando a creación dun grupo de traballo entre distintas administracións para coordinar "plans, recursos e medidas" de cara á reactivación económica en Galicia tras o fin da crise sanitaria.\nEn concreto, segundo informa a institución provincial, expón que no citado grupo de traballo estea representada a administración estatal e autonómica, xunto coas catro deputacións galegas e a Federación Galega de Municipios e Provincias (Fegamp).\n"Para coordinar todos os plans, recursos e medidas das administracións no ámbito do emprego e o apoio a pemes e autónomos para que estas podan chegar ao máximo número de cidadáns". "Unha vez que superemos esta crise sanitaria, vai ser fundamental para a recuperación económica de Galicia que coordinemos as accións de todas as administracións para remar xuntos na mesma dirección, evitar solapamientos e duplicidades e tentar optimizar a eficacia dos recursos públicos", afirma.\nPor outra banda, avanza que a Deputación da Coruña traballa xa nun plan de reactivación económica da provincia. No entanto, no seu escrito, considera que sería necesario "facelo de forma conxunta e coordinada para cubrir todas as necesidades e non deixar a ninguén atrás".\nALU IBÉRICA RETOMA A ACTIVIDADE\nAlu Ibérica, como se rebautizou as antigas plantas de Alcoa na Coruña e Avilés tras a súa compra por Parter Capital, retomará este venres a actividade para volver operar con normalidade, informou a compañía.\nNun comunicado, o fabricante metalúrxico propiedade do investidor suízo Parter Capital Group indicou que adoptou esta decisión tras senllas reunións cos comités de empresa das súas dúas plantas da Coruña e Avilés. Así, tanto a fábrica asturiana como a galega reiniciarán a produción de aluminio este venres, día 10 de abril, ás 06,00 horas, "seguindo un estrito protocolo de prevención e minimizando o número de persoal nas fábricas".\nO peso dos salarios no PIB galego está catro puntos por debaixo do ano 2009\nO comité de Alcoa denuncia que a empresa deixa "caer" as plantas de San Cibrao


Perde a vida un ciclista en Guísamo despois de ser atropelado por un camión\nA N-VI ao seu paso por Guísamo. Á dereita do edificio, a vía cara San Paio na que tivo lugar o sinistro\nUn ciclista faleceu na tarde de onte tras ser atropelado por un camión na estrada que enlaza a localidade de Bergondo co encoro de Cecebre. O seu compañeiro contactou co 112 Galicia para pedir asistencia médica urxente, pero os servizos sanitarios nada puideron facer para salvarlle a vida, segundo relata o propio 112.\nAmbos circulaban pola parroquia de Guísamo, cando, á altura do Lugar de San Paio, un camión para o transporte de penso alcanzou a un dos ciclistas, que faleceu practicamente no momento, asegurou o compañeiro. De feito, os profesionais de Urxencias Sanitarias de Galicia-061 que acudiron ao lugar do accidente só puideron confirmar a súa morte.\nNeste operativo activado ás 15:30 horas de onte participaron tamén os axentes da Garda Civil de Tráfico, Policía Local e Bombeiros de Betanzos, aínda que a vítima atopábase totalmente liberada e accesible. A vítima era bombeiro no parque comarcal de Arteixo. A súa morte provocou a consternación entre os efectivos de emerxencias da área metropolitana e mostras de pesar e duelo público desde que transcendeu.


Cee impulsa trece plans de eficiencia enerxética con FONDOS FEDER - Concello de Cee\nPROXECTOS DE EFICIENCIA ENERXÉTICA COFINANCIADOS AO 80% CON FONDOS FEDER\nRematada a obra de renovación de alumbrado público das zonas da Grixa (Brens) e Sicar (FEDER-EELL-2019-000488) cofinanciados ao 80% con fondos FEDER\nO concello de Cee ten en execución os seguintes proxectos cofinanciados ao 80% por fondos FEDER:\nA rehabilitación enerxética da Casa do Concello (FEDER – EELL-2020-003847).\nO proxecto de rehabilitación enerxética da Casa do concello consistirá na incorporación do illamento térmico polo exterior, a substitución de tódalas fiestras e a substitución da cuberta, solventando así os problemas de entrada de auga e de humidades.\nProxecto de aforro e eficiencia enerxética nas zonas de Cee (FP) e Fadibón (Brens) (FEDER-EELL-2019-000488) consistente no cambio de todas as luminarias a LED, a actualización dos centros de mando e a renovación do cableado.\nProxecto de aforro e eficiencia enerxética nos lugares de Gures e Ameixenda (FEDER-EELL-2020-004105) consistente no cambio de todas as luminarias a LED, a actualización dos centros de mando e a renovación do cableado.\nProxecto de aforro e eficiencia enerxética nos lugares de Toba de Arriba, Xallas, Cábado e Morancelle (FEDER-EELL-2020-004115), o que supón o cambio de todas as luminarias a LED, a actualización dos centros de mando e a substitución do cableado.\nProxecto de aforro e eficiencia enerxética na Avda. Fisterra, Agra de Escabanas, A Granxa, Bazarra, Toba de Abaixo, Urbanización de Vivendas Fernando Blanco (Casas Baratas), Paseo Marítimo de Cee, Paseo Alcalde Pepe Sánchez, Rúa Estatuto de Autonomía de Galicia dende a Praza Concha Blanco ata Paseo Alcalde Pepe Sánchez, Rúa Ourense, Praza Concha Blanco, Centro Comercial, Rúa Matadoiro, Rúa Lugo, Rúa San Roque, Rúa Gueifar, zonas Hospital, Facenda, Casa de Cultura e zona da Piscina (FEDER-EELL-20199003512), o que supón o cambio de todas as luminarias a LED, a actualización dos centros de mando e a renovación do cableado.\nProxecto de aforro e eficiencia enerxética na zona de Escabanas, Raíces, Domingo Antonio de Andrade, A Armada, Lino Rodríguez Madero e zona da Igrexa (FEDER-EELL-2019-003511), o que supón o cambio de todas as luminarias a LED, a actualización dos centros de mando e a renovación do cableado.\nProxecto de aforro e eficiencia enerxética nos lugares de A Pontella, Berroxe, A Pallagueira, Raso e Estorde (FEDER-EELL-2020-004108) consistente no cambio de todas as luminarias a LED, a actualización dos centros de mando e a renovación do cableado\nAdemáis o concello de Cee adxudicou e realizará a acta de replanteo dos seguintes proxectos este venres 19 de novembro:\nProxecto de aforro e eficiencia enerxética nos lugares de Estorde Norte, Toba (Igrexa), O Son e Vilar de Toba (FEDER-EELL-2020-004114) consistente no cambio de todas as luminarias a LED, a actualización dos centros de mando e a renovación do cableado.\nProxecto de aforro e eficiencia enerxética nos lugares de Tedín, Carbaliza, Sembra, Porcar, Ruibo e Duei (FEDER-EELL-2020-004116) consistente no cambio de todas as luminarias a LED, a actualización dos centros de mando e a renovación do cableado.\nAtópase en proxecto de licitación o proxecto de aforro e eficiencia enerxética nos lugares de Canosa, Lires, San Xosé de Pereiriña e Raíces (FEDER-EELL-2020-004117) consistente no cambio de todas as luminarias a LED, a actualización dos centros de mando e a renovación do cableado.\nAtopándose en trámites de permisos sectoriais os seguintes proxectos:\nProxecto de aforro e eficiencia enerxética nos lugares de Lobelos de arriba, Vilanova, Codesos, Bedán, Chafarís e Cantorna (FEDER-EELL-2020-004117) consistente no cambio de todas as luminarias a LED, a actualización dos centros de mando e a renovación do cableado.\nProxecto de aforro e eficiencia enerxética nos lugares de Bermún Igrexa, Bermún Colexio, Pereira e as Travesas (FEDER-EELL-2020-004083) consistente no cambio de todas as luminarias a LED, a actualización dos centros de mando e a renovación do cableado.\nEn definitiva, o concello de Cee ten entre mans 13 proxectos de eficiciencia enerxética por valor de 2,4 millóns de euros, dos cales o 80% será subvencionado polos fondos FEDER.\nCategorías Noticias Etiquetas Eficiencia Enerxética, FEDER, Noticias Navegación de entradas


Gondomar movilízanse contra os viais do Plan Vigo Integra\nLuns, 28 Xullo 2008 01:52 VM\nAs veciñas e os veciños de Gondomar convocan para o vindeiro martes 29 de xullo, ás 21 horas, no Auditorio Lois Tobío, unha asemblea aberta para a constitución dunha Plataforma que aglutinará a todos os veciños e entidades afectadas polo proxecto da COTOP: Vigo Íntegra, en Gondomar.\nNos últimos días, conforme os veciños de Gondomar ían tendo coñecemento do proxecto presentado pola COTOP, que desde o pasado día 17 de xullo está en exposición pública, as persoas afectadas viñeron participando en diferentes reunións co propósito de unir os seus esforzos na demanda común da retirada do proxecto.\nOs promotores da iniciativa entenden que o Plan Íntegra considera a Gondomar e municipios lindeiros con Vigo como meros depósitos de terreo a disposición de non se sabe que necesidades, obviando as potencialidades destes propios municipios como xeradores de riqueza e como contornas de calidade de vida para os cidadáns da área metropolitana. Todo iso, cun modelo de metrópole xa anticuado que se demostrou pernicioso en moitas partes do mundo, cun custo humano e ambiental incalculable, que se despreza, e sen posibilidade de reconversión ningunha a longo prazo.\nPor este motivo, o pasado 21 de xullo constituíuse unha comisión Xestora que na reunión mantida o 23 de xullo, acordou convocar a todas as veciñas e veciños de Gondomar e a todas as entidades veciñais a unha asemblea constituínte que terá lugar o martes 29, ás 21 horas, no Auditorio Lois Tobío. Esta Xestora está integrada por diversas persoas en representación de todas as parroquias afectadas: Couso, Peitieiros, Morgadáns, Chaín, Gondomar e Vilaza.\nO obxectivo que a Xestora lle vai trasladar á asemblea será o de demandar a retirada do proxecto en base aos danos irreparábeis que causa en Gondomar e na calidade de vida dos seus veciños e veciñas.\nPara acadar este obxectivo a Xestora propoñerá na Asemblea a realización de alegacións colectivas e individuais, e considerará outras medidas encamiñadas a solicitar a retirada do proxecto.\nEsta Plataforma, de carácter veciñal, crearase coa finalidade de dar entidade xurídica a todas e todos os afectados, permitíndolles realizar o debido seguimento do proxecto e canalizar, da maneira máis efectiva, a súa demanda de retirada, e procurar o apoio de todas as forzas políticas e sociais do concello.\nVilaza tamén se mostra contraria aos trazados.\nA Asociación de Veciños "O Castelo", así como as Comunidades de montes e augas de Vilaza, están facendo varias xestións desde que se aprobase en Asemblea Xeral Extraordinaria do 18/07/2008, para que a COTOP desestime os dous proxectos que consideran "esnaquizan a parroquia dentro do plan Vigo integra". Engaden que son "proxectos innecesarios".\nNa última asamblea destacaron solicitar os líderes autonomicos o compromiso por escrito de retirada destas dúas aberracións, así como a axuda aos veciños para facer as alegacións, contando para iso coa axuda de arquitectos urbanistas e avogados que os asesoran.


6.000 postais para visibilizar a pobreza e reclamar máis gasto social en Vigo - VigoÉ\nA Asemblea por un Vigo Máis Social remitiu dous destas postais á Valedora do Pobo e ao Defensor del Pueblo dentro da campaña #AlumeandoAMiseria\nBaixo o nome #AlumeandoAMiseria, iniciou unha tirada de 6.000 postais. A presentación da campaña fixose diante das oficinas centrais de Correos en Vigo este venres as 18:00. Dende alí enviaron as postais a Milagros Otero (Valedora do Pobo) e a Francisco M. Fernández Marugán (Defensor del Pueblo), acto co que reclamaron a estas dúas figuras que protexan os dereitos básicos que «cada día son vulnerados na nosa cidade».\nAbordan en seis postais diferentes problemas sociais que padece na cidade «e que o goberno municipal intenta agochar coas luces de Nadal». Lanzáronse 1.000 postais de cada un dos seguintes temas:\n1- Axudas sociais #VigoComeLuces\n2- Sen fogar #VigoDistraeseConLuces\n3- Vivenda #VigoDormeBaixoAsLuces\n4- Pobreza enerxética #VigoQuentaseConLuces\n5- Cultura #VigoSeculoDasLuces\n6- Xentrificación #VigoLongaNoiteDeLuces\nLogo de facer o envío na caixa de correos, fixose un reparto das postais polo centro da cidade, «de cara a animar o debate entre as veciñas sobre a mellor forma de gastar os limitados recursos públicos nunha cidade con moitas necesidades sociais».\nNo arquivo adxunto que acompaña ao artigo poden verse os deseños dos seis modelos de postais.


Temos un cafetiño pendente – Asociación Irimia\nTemos un cafetiño pendente\nHai anos, recordo que despois de tomar un café na cafetería que tiñamos debaixo de casa, meu pai, de xeito moi discreto, preguntoulle ao camareiro canto debía un señor. Unha vez informado, meu pai pagou as nosas consumicións e o pouco que debía o señoriño. Marchamos e eu pregunteille polo feito e el díxome que un café non se lle debía negar a ninguén.\nLembrando esas palabras eu tamén teño pagado algún café a algún descoñecido. Non deberiamos negarlle a ninguén a sensación de quentura dun corpo ao tomar un café nunha cafetería.\nPero iso de ir a unha cafetería e tomar un café, para moita xente é un auténtico luxo. Por iso gústame saber que está a nacer a iniciativa “café pendente”, que consiste en que ti vas a un bar onde se sumen a esta iniciativa e pagas un ou máis cafés para quen non poida pagalo. Esa persoa que non poida pagalo vai alí e pide un deses cafés que están pagados en póñenllo. Tamén se inclúen bocadillos nesta iniciativa.\nÉ un pequeno xesto que penso que está moi ben e quen sente nunha barra dun bar e tome ese café agradecerá.\nSe queres saber máis, podes entrar nesta web http://cafespendientes.es. Ti como o queres, con leite ou prefires un bo café negro?\nSábado, 15 Xuño, 2013\nAs Recomendacións da Unión Europea


O Concello publica a concesión provisional das axudas do PEL Reactiva por un importe de case 290.000 euros\nO Departamento de Desenvolvemento Local e Turismo acaba de publicar a concesión provisional das axudas do PEL reactiva, un programa de apoio a autónomos e pequenas empresas que se realiza co cofinanciamento da Deputación da Coruña. As solicitudes presentáronse durante o mes de novembro e neste momento publícase a lista coa proposta provisional de concesión.\nPresentáronse 170 solicitudes de axuda, das que se admitiron por cumplir coas condicións da convocatoria 149. Unha vez baremadas acórdase conceder 147 axudas por un importe de 286.500 euros. Esta proposta de concesión ten un prazo de alegacións ata o 5 de febreiro. Unha vez rematado e resoltas as reclamacións publicarase a concesión definitiva.\nO PEL Reactiva Teo é un plan impulsado pola Deputación da Coruña e os concellos de menos de 50.000 habitantes ao que Teo se adheriu para tentar minimizar os efectos da pandemia entre as empresas que viron afectada a súa facturación nos últimos meses. No caso de Teo o fondo é de case 300.000 euros e logo da baremación queda repartido do seguinte xeito: 73 axudas de 1.500 €; 26 axudas de 2.000 €; 38 axudas de 2.500 € e 10 axudas de 3.000 €.\nO reparto de fondos fíxose, atendendo ás bases da convocatoria seguindo a seguinte clasificación por grupos:\nAs solicitudes de axudas admitidas encadradas no Grupo I son 93 cun importe de 180.500 euros.\nAs solicitudes de axudas admitidas encadradas no Grupo II son 32 cun importe de 47.000 euros.\nAs solicitudes de axudas admitidas encadradas no Grupo III son 24 cun importe de 59.000 euros.\nDende o Departamento de Desenvolvemento Local, dirixido por María López, destacan que a previsión de publicación da resolución de concesión definitiva das axudas é o 12 de febreiro. Dende ese momento ábrese un prazo ata o 31 de marzo para que as empresas poidan facer a xustificación, conforme ás indicacións que se explicarán na concesión definitiva. O remate da tramitación de xustificación ante a Deputación será a finais de maio deste ano.\nPodes consultar a lista de concesión completa premendo aquí\nAbre o prazo para a reserva de praza nas escolas infantís


Exposición: A auga na cultura galega | A Buxaina\nEstará no IES Asorey ata o 10 de abril\nAproveitando o Ano Mundial da Auga e a Cooperación imos facer unha serie de traballos que recollen a importancia da auga na nosa tradición. Falaremos da auga na natureza, do seu aproveitamento e xestión, dos ritos e crenzas… e recolleremos algunhas mostras da literatura oral e pegadas artísticas.\nGalicia é terra de moita auga, milleiros de ríos e regatos que discorren pola superficie ou augas que enchoupan a terras e fan xurdir mananciais aquí e acolá. Un país no que a auga é un elemento sempre presente, que xorde e corre por calquera lugar. Pero, como di o refrán “nunca chove a gusto de todos” e unhas veces chove de máis, arrasando con todo o que atopa e producindo enchentes, e outras veces chove de menos e hai amplos períodos de seca.\nA nosas xentes descubriron, coñeceron e aproveitaron durante séculos as relación da auga coa terra e a vida. E aproveitaron a forza da auga para facer que as pedras moeran o gran con que facer o pan, para cortar madeira, traballar o ferro afiar ferramentas. E souberon traballar a pedra para reter e guiar a auga, salvar os ríos e protexernos da chuvia. E tamén souberon empregar a auga para sanar ou gozar\nMiles de refrans, cantigas, historias, contos e lendas teñen relación coa auga. Posiblemente pola importancia vital que ten a auga para nós (ao igual que para o resto dos seres vivos).\n10 paneis en lona de 1x1,5 m\nRealización: Departamento de Normalización Lingüística e Ciencias Naturais do IES Asorey e Asociación CANDEA.\nA exposición estará no noso centro ata o 10 de abril. Logo irá rotando polos distintos centros do Salnés que a soliciten\nGUIÓN DA EXPOSICIÓN\n1-AUGA QUE CAE DO CEO\n2-AUGA DA TERRA\n3-AUGA QUE CORRE SOBRE A TERRA\n4-AUGA QUE TRABALLA NA NATUREZA\n5-AUGA QUE DA VIDA\n6-AUGA QUE TRABALLA (ENERXÍA)\n7-AUGA QUE CURA\n8-AUGA QUE LIMPA\n9-AUGA QUE HAI QUE PASAR\n10-AUGA QUE INSPIRA\nAuga na cultura galega exposición from iesasorey


O alcalde de Tui detallou no Círculo de Empresarios de Galicia a disponibilidade de chan empresarial na cidade | Noticias de Vigo\nO alcalde de Tui detallou no Círculo de Empresarios de Galicia a disponibilidade de chan empresarial na cidade\nPublicado por Noticias Vigo o día 15/01/2019 na sección de Galicia,Tui\nApuntou nese senso que nestes momentos só o Polígono de Areas está tipificado no PXOM coma chan industrial, e dende o Concello se teñen dirixido á Xunta de Galicia para preguntar pola situación das parcelas que non se desenvolveron nesta zona. Amais dende o Concello indica Carlos Vázquez Padín “temos acompañado o esforzo dos empresarios de Ribadelouro para desenvolver o chan e dos de Baldráns para regularizar a súa situación”. Detallou amais que no caso de Ribadelouro en agosto de 2018 produciuse a aprobación provisional da modificación puntual do PXOM, cuxa documentación está xa na Xunta para proceder a aprobación definitiva. “Esta modificación permitirá un incremento moi importante da oferta de chan dispoñible nesta zona cun enorme potencial, xa que é a continuación natural das zonas industriais do Porriño” segundo expuxo o alcalde de Tui.\nApuntou Carlos Vázquez Padín que para o goberno local é unha prioridade aumentar a disponibilidade de chan industrial, con plenas garantías xurídicas, o que permitiría tamén aumentar o número de empresas afincadas na cidade.\nEstreitando lazos co Círculo de Empresarios de Galicia


BNG denuncia que a Xunta oculta “intencionadamente” información sobre as inspeccións e expedientes a residencias de maiores - Novas - BNG - Bloque Nacionalista Galego\nOlalla Rodil acusa de “conivencia” da Xunta con DomusVi e de vulnerar o dereito dos grupos parlamentarios ao acceso á documentación solicitada\n05 feb. 2021 - 15:09\nA portavoz do grupo parlamentario do BNG, Olalla Rodil denunciou a negativa da Xunta de Galiza a remitir a información solicitada polo BNG sobre as inspeccións e expedientes abertos ás residencias de maiores. Neste sentido, cualificou de “alarmante e indignante” a “conivencia entre a Xunta de Galiza e DomusVi” sobre todo, despois de coñecer a vacinación irregular da conselleira delegada e o seu irmán saltando todos os protocolos establecidos polo SERGAS.\nPor outra banda, engadiu Rodil, a Xunta impide, de maneira sistemáticas, o acceso aos expedientes iniciados nas residencias de DomusVi. Dende que comezou a lexislatura, explicou a deputada, o BNG formulou diferentes peticións para coñecer a situación na que se atopan as residencias do grupo DomusVi, responsable de xestionar o 20% das prazas privadas en Galiza.\nHai que lembrar que no primeiro ano da pandemia o 40% das persoas falecidas en Galiza con Covid19 eran usuarias de residencias e que foron, precisamente, as residencias de DomusVi as que rexistraron contaxios masivos e un maior número de falecementos ao longo destes meses. Sen embargo, descoñecemos os datos reais a este respecto porque a Xunta de Galiza “négase tamén a dar os datos desagregados por residencias”.\nPara a nacionalista, este proceder evidencia unha clara e intencionada “ocultación” da información e unha vulneración dos dereitos das deputadas e deputados para acceder a información no seu labor de control ao goberno”.\nRodil afirmou que nunca poden estar “por riba os intereses de empresas e entidades privadas sobre o dereito democrático de acceso á información e a coñecer o estado no que se atopan os servizos públicos deste país” así como das residencias que atenden a máis de 21 mil persoas.\nA nacionalista insistiu en que xa non valen “escusas de mal pagador para intentar xustificar esta ocultación dicindo que son procesos aínda abertos ou xudicializados.”\n“É vergonzante” que a documentación remitida sobre a situación das residencias á Comisión de reactivación, sexa reducida a 11 follas que non aportan ninguna información significativa. A Xunta está a impedir ao Parlamento saber cantas empresas foron sancionadas pola falta de calidade da comida, o incumprimento das ratios de persoal de atención directa ás persoas usuarias ou si o trato a residentes é correcto. Neste ámbito, a Xunta está actuando como “parapeto” das empresas privadas que xestionan as prazas das residencias galegas e lembrou que o “80% das prazas son privadas”. A Xunta, recalcou, protexe á conselleira delegada de DomusVi por vacinarse cando non lle tocaba e protexe a esta e outras empresas para “agochar” o que realmente esta acontecendo. Rodil tras denunciar “conivencia” entre a Xunta e a multinacional, DomusVi lembrou que tamén se oculta o expediente na residencia Nosa Señora dos Remedios, en Ourense.\nA deputada do BNG anunciou que o grupo parlamentario nacionalista reclamará o amparo da Presidencia do parlamento para que vele e defenda os dereitos dos e das deputadas e pediu á Xunta que “ non esconda nada. Que deixe de ocultar información ao BNG e ao Parlamento e que deixe de vetar o acceso á documentación solicitada”.\nBNG rexeita o Plan Forestal da Xunta por carecer dun modelo para o monte e poñelo a disposición dun grupo de empresas